Indukcinė lempa

Indukcinė lempa – dirbtinės šviesos šaltinis viduje neturintis elektrodų. Energija, kuri reikalinga sukurti šviesai yra generuojama lempos išorėje ir perduodama į jos vidų. Dauguma įprastinių šviesos šaltinių (kaitrinė lemputė, halogeninė lemputė, fluorescencinė lemputė) turi metalinius elektrodus, kuriais elektros srovė patenka į lempos vidų. 

Indukcinė lempa pirmąkart buvo užpatentuota 1882 m. Philip Diehl. 

Neturėdama elektrodų, tokia lempa turi palyginus su kaitrine labai ilgą tarnybos laiką, iki 100,000 valandų, nors jį riboja kartu reikalingos sudėtingos elektronikos ilgalaikio darbo galimybės. Tačiau šviesos diodų lemputės tiek gali šviesti jau nuo 1970 m.

Magnetinės indukcijos lempos 
Magnetinės indukcijos lempos labai panašios į fluorescencines lemputes, tik papildomai turi elektromagnetinius žiedus. Nors palyginus mažai žinomos, indukcinės lempos gaminamos maždaug nuo 1990 m. Išoriškai jos primena fluorescencinė lempas, tačiau neturi elektros kontaktų: visa reikalinga energija perduodama indukciniu būdu tiesiog per stiklą.

Sudedamosios dalys 
Indukcinės lempos dalys yra: dujų ir gyvsidabrio pripildyta stiklinė kolba su liuminoforu padengtu vidiniu paviršiumi, magnetinis žiedas su indukcine rite ir elektroninis balastas (aukšto dažnio srovės generatorius).

Indukcinė ritė sukuria labai stiprų magnetinį lauką, kuris keliauja per lempos stiklą ir sužadina gyvsidabrio atomus. Dalis kietų gyvsidabrio dalelių pavirsta garais, kurie sukuria ultravioletinę energiją. Ši nematoma ultravioletinė energija atsimuša į baltą fosforą, todėl jis pradeda švytėti.

Lempos maitinimo šaltinis yra balastas, kuris sukuria aukšto dažnio srovę. Kadangi lempos viduje nėra sudegančio užpildo, indukcinės lempos ilgaamžiškumas priklauso nuo balasto.

Privalumai 
 Didelis šviesos kiekis. Geriausi modeliai pasiekia apie 120 lm/W  kas nėra blogai. Tačiau šviesos diodų lemputės ekonomiškesnės.

 Šviesos srauto tolygumas. Priklausomai nuo modelio elektroninis balastas lempoms tiekia 190-250 kHz dažnio elektros srovę. Todėl indukcinių lempų skleidžiama šviesa yra visiškai tolygi. Esant tokiam apšvietimui yra labai patogu dirbti, nes akių nevargina lempos mirgėjimas. Kokybiški Led šviestuvai visiskai neturi mirgėjimo, todėl šiandiena tai yra efektyviausias apšvietimo šaltinis.

 Platus spalvos temperatūros spektras. Indukcinės lempos spinduliuoja „minkštą“ ir natūralią šviesą: nuo „šiltos“  baltos spalvos iki dienos šviesos. Šviesos temperatūros diapazonas yra 2700-6500K. Metalo halidų lempų temperatūrinis diapazonas yra žymiai siauresnis ir siekia tik 1700-1800 K . 

 Aukštas spalvų perteikimo indeksas. Indukcinių lempų spalvų perteikimo indeksas Ra yra 75-85. Led šviestuvų Ra indeksas jau siekia 85-99.

 Šviesos srauto reguliavimo galimybė. Indukcinių lempų skleidžiamą šviesą galima sumažinti 70 proc. nuo maksimalaus šviesumo. Led technologija leidžia reguliuoti šviesos srauta reguliuoti nuo 1 iki 100%. 

 Atsparumas momentiniams įjungimams ir išjungimams. Indukcinės lempos įsižiebia akimirksniu ir įjungimų skaičius yra neribojamas. Todėl šias lempas galima kartu naudoti su šviesos ir judesio davikliais. Pavyzdžiui, išjungta gyvsidabrio dujų lempa atvėsta per 15 min., o įjungta metalo halidų lempa tik per 15 min.  pasiekia maksimalų pajėgumą. Led švietuvai akimirksniu isijungia, jiems nereikia atšalti kad vėl įsijungti, todel šiai dienai tai yra žymiai patogiau valdant apšvietima.

 Mažai kaistančios. Indukcinės lempos šviesdamos gali įkaisti tik iki 85 °C, o tradicinės lempos - net iki 250 °C. Led šviestuvai ikaista iki 40-60 laipsnių.

 Atsparumas dideliems aplinkos temperatūros svyravimams. Indukcinės lempos gali patikimai  veikti  nuo -40 iki +50 ° C temperatūros aplinkoje.

Trūkumai 

Turi gyvsidabrio, reikia utilizuoti

Kita  

Panašūs prietaisai (nulodai) naudojami radarų sistemose. Juos sužadina galingos siųstuvo radijo bangos.

Šaltiniai 

Lemputės